มันนี่ทูเดย์
ธ.ค.ว่างงาน 2.55 แสนคน
25 ม.ค. 2559

ธ.ค.ว่างงาน 2.55 แสนคน
สำนักงานสถิติแห่งชาติ เปิดเผยจํานวนผู้ว่างงานในเดือน ธ.ค. 2558 มีจำนวน 2.55 แสนคน คิดเป็นอัตราการว่างงาน 0.7% โดยจำนวนผู้ว่างงานเพิ่มขึ้น 3.5 หมื่นคน เทียบกับช่วงเดียวกันปีก่อนที่มีจำนวนผู้ว่างงาน 2.2 แสนคน แต่จำนวนผู้ว่างงานลดลง 9.1 หมื่นคน เมื่อเทียบกับเดือน พ.ย. 2558 ที่มีจำนวนผู้ว่างงาน 3.46 แสนคน โดยผู้จบการศึกษาระดับปริญญาตรีมีการว่างงานสูงสุด 7.8 หมื่นคน ขณะที่ภาคกลางมีผู้ว่างงานสูงสุด 7.6 หมื่นคน
ทั้งนี้ จำนวนผู้ว่างงานที่เพิ่มขึ้น 3.5 หมื่นคน เมื่อพิจารณาเป็นรายภาค พบว่า ภาคใต้มีจํานวนผู้ว่างงานเพิ่มมากที่สุด 2.1 หมื่นคน รองลงมาเป็นภาคกลาง 1.9 หมื่นคน ภาคเหนือ 5,000 คน ในขณะที่กรุงเทพฯ มีผู้ว่างงานลดลง 9,000 คน